Diari Oficial de la Generalitat Valenciana


Sumari del DOGV 7521, del 08-05-2015 (2015/4185)

RESOLUCIÓ de 29 d'abril de 2015, del secretari autonòmic d'Economia i Ocupació, per la qual es modifica el terme de finalització dels cursos, regulat en l'article 2.11 de l'Orde 23/2014, de 16 de juliol, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones empleades i es regula el procediment general per a la concessió d'ajudes durant l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4185


Data del document
:   29-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 29 d'abril de 2015, del secretari autonòmic d'Economia i Ocupació, per la qual es modifica el terme de finalització dels cursos, regulat en l'article 2.11 de l'Orde 23/2014, de 16 de juliol, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones empleades i es regula el procediment general per a la concessió d'ajudes durant l'exercici 2014. [2015/4185]  
En el DOCV de 21 de juliol de 2014 es va publicar l'Orde 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones empleades i es regula el procediment general per a la concessió d'ajudes durant l'exercici 2014, en l'article 2.11 de la qual s'establix que, en tot cas, l'execució dels plans s'iniciarà abans del 31 de desembre de 2014 i haurà de finalitzar abans del 30 de juny de 2015. Considerant les dates de concessió de les subvencions, i que alguns dels plans són de llarga duració, es considera oportú ajornar el terme establit per a la seua terminació, a fi de propiciar un correcte desenrotllament d'estos, així com una adequada gestió dels fons públics.  
  
Atés que s'amplia el termini d'execució dels plans, i a fi que este fet no perjudique la correcta execució del pressupost, no es podrà ampliar el termini establit per a la seua justificació.  
Per tot això i fent ús de la facultat que em conferix la disposició final primera de l'Orde 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014, resolc:  
  
Primer  
Fixar els següents termes de finalització d'aquells plans la duració dels quals s'especifica a continuació, regulats en l'article 2.11 de l'Orde 23/2014, de 16 de juliol, de la Conselleria d'Economia, Indústria, Turisme i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a persones ocupades i es regula el procediment general per a la concessió d'ajudes durant l'exercici 2014.  
- Els plans de formació en què es desenrotllen menys de 100 accions formatives hauran de finalitzar amb anterioritat al 31 de juliol de 2015.  
- Els plans de formació en què es desenrotllen 100 o més accions formatives hauran de finalitzar amb anterioritat al 15 de setembre de 2015.  
  
Segon  
Esta resolució tindrà eficàcia des de la data de la seua publicació en el Diari Oficial de la Comunitat Valenciana.  
  
Contra este acte, que esgota la via administrativa, podrà interposar-se un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'este mateix òrgan en el termini d'un mes, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la interposició de qualsevol altre recurs que es considere pertinent.  
  
València, 29 d'abril de 2015.- El secretari autonòmic d'Economia i Ocupació: Fernando Díaz Requena.